**ANUNŢ**

Compania Naţională ROMARM S.A. cu sediul în Bucureşti, organizează concurs pentru ocuparea postului de specialist marketing (cod COR 243103).

1. **Condiţii de desfăşurare a procesului de recrutare şi selecţie:**

Selecţia se va desfăşura în două etape succesive, după cum urmează:

1. Proba scrisă;
2. Interviu.

În vederea înscrierii la concurs/examen, candidaţii vor depune la Serviciul Managementul Resurselor Umane sau vor transmite pe adresa de e - mail resurseumane@romarm.ro până cel târziu la data de **01.04.2019, ora 12 00**, următoarele documente:

* Curriculum vitae (se vor include date de contact, inclusiv adresă de e-mail, etc);
* Scrisoare motivaţională.

Candidaţii selectaţi pe baza CV-urilor transmise, vor fi anunţaţi prin e-mail în vederea prezentării la proba scrisă.

Proba scrisă se va desfăşura la sediul companiei, din B-dul Timişoara, nr. 5B, sector 6, Bucureşti în cadrul acesteia urmând a fi testate:

- cunoştinţe de specialitate;

- cunoştinţe limbă engleză.

Rezultatele fiecărei etape se vor afişa pe site-ul companiei cu menţiunea „admis” sau „respins”.

După afişarea rezultatelor obţinute la fiecare etapă candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului fiecărei etape, în intervalul orar 9 00 -14 00 , la secretariatul C.N. ROMARM S.A.

Rezultatul analizei contestaţiei va fi afişat pe site-ul companiei, în termen de o zi lucrătoare de la data depunerii contestaţiei.

Punctajul final se calculează ca medie aritmetică a notelor obţinute la proba scrisă şi interviu.

Anunţarea câştigătorului (candidatul care obţine cel mai mare punctaj) se va face după soluţionarea eventualelor contestaţii de la ultima etapă.

1. **Condiţii specifice obligatorii de selecţie a candidaţilor:**
* Absolvent de studii superioare;
* Experienţă într-o poziţie similară de cel puţin 3 ani;
* Cunoştinţe privind contractarea şi negocierea contractelor;
* Cunoşterea cel puţin a unei limbi străine (limba engleză – nivel avansat);
* Cunoaşterea modului de lucru cu PC-ul (pentru editarea de texte, tabele, grafică) – nivel avansat;
* Capacitatea de a lua iniţiativă şi de a rezolva problemele specifice;
* Cunoaşterea normelor generale de protocol şi PR.
1. **Atribuţiile principale ale postului:**
* Elaborarea şi implementarea planurilor şi strategiilor de marketing pentru zonele de interes în acord cu obiectivele stabilite la nivel de companie;
* Efectuarea de studii şi analize ale pieţei (strategia de stabilire a prețurilor, planuri de vizibilitate etc.) şi implementarea unor strategii convenite pentru a maximiza vânzările și rentabilitatea pe termen lung;
* Dezvoltarea și executarea planurilor de marketing;
* Căutarea oportunităţilor de promovare a serviciilor/produselor companiei;
* Planificarea, dezvoltarea și implementarea activităților de comunicare către beneficiari şi optimizarea planului media;
* Organizează şi participă la activităţi naţionale şi internaţionale de promovare şi prezentare (târguri, expoziţii, prezentări, etc).
1. **Tematica:**
* Marketing-ul – viziune generală (concept, noţiuni de bază, domenii de aplicare);
* Efectuarea de cercetări de marketing (tipologie, sistemul informaţional de marketing, procesul cercetării de marketing) și prognozarea cererii;
* Strategia de marketing;
* Mixul de marketing;
* Planul de marketing;
* Cercetare de piaţă.
1. **Bibliografie:**

 **-**Philip Kotler - Principles of Marketing, 12th Edition

 - Legea 518/1995, actualizată - privind unele drepturi și obligații ale personalului român trimis în străinătate pentru îndeplinirea unor misiuni cu caracter temporar.

1. **Menţiuni suplimentare:**
* Relaţii suplimentare se pot obţine de la Serviciul Managementul Resurselor Umane, la telefon 021.4131125, interior 221.

**DIRECTOR GENERAL,**

**CLAUDIU CUCU**